CELEX: 32019R1353
Language: bg
Date: 2019-08-20 00:00:00
Title: Регламент за изпълнение (ЕС) 2019/1353 на Комисията от 20 август 2019 година за изменение за 304-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

20.8.2019   
               
               
                  BG
               
               
                  Официален вестник на Европейския съюз
               
               
                  L 217/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1353 НА КОМИСИЯТА
         от 20 август 2019 година
         за изменение за 304-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 са изброени лицата, групите и образуванията, обхванати от предвиденото в същия регламент замразяване на финансови средства и икономически ресурси.
                  
               
                     (2)
                  
                  
                     На 14 август 2019 г. Комитетът по санкциите към Съвета за сигурност на Организацията на обединените нации реши да добави две вписвания в списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено,
                  
               
                     (3)
                  
                  
                     За да се гарантира ефективността на мерките, предвидени в настоящия регламент, той следва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 август 2019 година.
            
               
                  За Комисията,
               
               
                  от името на председателя,
               
               
                  Началник на Службата за инструментите в областта на външната политика
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В приложение I към Регламент (ЕО) № 881/2002 в категорията „Физически лица“ се добавят следните вписвания:
            
                        1.
                     
                     
                        
                           „ALI MAYCHOU () (известен още като (надеждни псевдоними): a) Abderahmane al Maghrebi; б) Abderrahmane le Marocain; ненадежден псевдоним: Abou Abderahmane Sanhaji). Дата на раждане: 25.5.1983 г. Място на раждане: Taza, Мароко. Адрес: Мали. Гражданство: мароканско. Номер на паспорта: марокански паспорт V06359364. Национален идентификационен номер: мароканска лична карта AB704306. Дата на определянето, посочено в член 7г, параграф 2, буква и): 14.8.2019 г.“.
                        
                     
                  
                        2.
                     
                     
                        
                           „BAH AG MOUSSA (Надеждни псевдоними: a) Ag Mossa; б) Ammi Salim). Гражданство: малийско. Дата на определянето, посочено в член 7г, параграф 2, буква и): 14.8.2019 г.“.